Twee met R2,4 miljoen se renosterhoring betrapDie twee renosterhorings het volgens die Valke ‘n gesamentlike waarde van R2,4 miljoen. (Foto: Verskaf) Twee vermeende renosterhoringhandelaars is Donderdag in Vryburg, Noordwes, vasgetrek toe hulle glo twee renosterhorings ter waarde van R2,4 miljoen probeer verkoop het. Kapt. Tlangelani Rikhotso, woordvoerder van die Valke, sê die verdagtes se voertuig is deursoek en twee renosterhorings van onderskeidelik 1,9 kg en 461 g is aangetref. Die owerhede het op albei die renosterhorings beslag gelê vir verdere ondersoek. Die twee verdagtes, onderskeidelik 31 en 72 jaar oud, sal na verwagting Maandag vir die eerste keer in die landdroshof in Vryburg verskyn op ŉ klag van handeldryf in renosterhoring. Die twee renosterhorings het volgens die Valke ‘n gesamentlike waarde van R2,4 miljoen. (Foto: Verskaf)